

ที่ มท 0808.4/ว **5912**  กระทรวงมหาดไทย

ถนนอัษฎางค์ กทม. 10200

**12** ตุลาคม 2561

เรื่อง การยกเลิกการจัดทำบัญชีด้วยมือขององค์กรปกครองส่วนท้องถิ่น

เรียนผู้ว่าราชการจังหวัด ทุกจังหวัด

สิ่งที่ส่งมาด้วย 1. รายชื่อองค์กรปกครองส่วนท้องถิ่นที่ดำเนินการในระบบบัญชีคอมพิวเตอร์ จำนวน 1 ชุด

ขององค์กรปกครองส่วนท้องถิ่น (e-LAAS)

2. แบบคำขอยกเลิกการจัดทำบัญชีด้วยมือ จำนวน 1 ชุด

3. แบบรายงานการยกเลิกการจัดทำบัญชีด้วยมือขององค์กรปกครองส่วนท้องถิ่นจำนวน 1 ชุด

4. แบบสำรวจปัญหา/อุปสรรค ในการจัดทำบัญชีด้วยระบบบัญชีคอมพิวเตอร์ จำนวน 1 ชุด

ขององค์กรปกครองส่วนท้องถิ่น (e-LAAS)

ด้วยระเบียบกระทรวงมหาดไทยว่าด้วยการรับเงิน การเบิกจ่ายเงินการฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 3) พ.ศ. 2558 กำหนดให้องค์กรปกครองส่วนท้องถิ่นจัดทำบัญชีในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS)

กระทรวงมหาดไทยพิจารณาแล้วเห็นว่า ปัจจุบันมีองค์กรปกครองส่วนท้องถิ่นสามารถดำเนินการจัดทำบัญชีในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ได้เป็นจำนวนมาก ดังนั้นเพื่อเป็นการรองรับการจัดทำบัญชีและรายงานการเงินตามมาตรฐานการบัญชีภาครัฐและนโยบายการบัญชีภาครัฐ ตามพระราชบัญญัติวินัยการเงินการคลังของรัฐ พ.ศ. 2561 ประกอบกับเพื่อเป็นการลดภาระการปฏิบัติงาน และการบันทึกบัญชีที่ซ้ำซ้อน เห็นควรให้องค์กรปกครองส่วนท้องถิ่นทุกแห่งจัดทำบัญชีในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) เพียงระบบเดียว ตั้งแต่ปีงบประมาณ พ.ศ. 2563 เป็นต้นไป จึงให้จังหวัดแจ้งองค์กรปกครองส่วนท้องถิ่น และสำนักงานส่งเสริมการปกครองท้องถิ่นจังหวัดดำเนินการ ดังนี้

1. การดำเนินการขององค์กรปกครองส่วนท้องถิ่น

1.1 ภายในปีงบประมาณ พ.ศ. 2562ให้ยกเลิกการจัดทำบัญชีด้วยมือสำหรับองค์กรปกครองส่วนท้องถิ่นที่ได้ปฏิบัติงานในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) และมีข้อมูลถูกต้องครบถ้วนแล้ว ดังนี้

(1) ได้เข้าใช้งานในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) อย่างต่อเนื่องเป็นระยะเวลา 2 ปีงบประมาณ

(2) ด้านรายรับ มีการใช้ใบเสร็จรับเงินหรือหลักฐานการรับเงิน ใบนำส่งเงิน และใบสำคัญสรุปใบนำส่งเงินจากระบบบัญชีคอมพิวเตอร์ขององค์กรปกครองส่วนท้องถิ่น (e-LAAS)

(3) ด้านรายจ่าย มีการใช้เอกสารในการจัดทำฎีกา และรายงานการจัดทำเช็ค/ใบถอน จากระบบบัญชีคอมพิวเตอร์ขององค์กรปกครองส่วนท้องถิ่น (e-LAAS)

/ (4) ด้านบัญชี...

- 2 -

(4) ด้านบัญชีและรายงานการเงิน มีการจัดทำบัญชีและรายงานการเงินจากระบบบัญชีคอมพิวเตอร์ขององค์กรปกครองส่วนท้องถิ่น (e-LAAS)โดยตรวจสอบความถูกต้องของข้อมูลทางการบัญชี และรายงานการเงินกับเอกสารหลักฐานที่เกี่ยวข้องของบัญชี ทะเบียน และสมุดบัญชี ดังนี้

(4.1) บัญชีเงินสด ยอดคงเหลือตามบัญชีจะต้องตรงกับเงินสดในมือ และรายงานสถานะการเงินประจำวัน

(4.2) บัญชีเงินฝากธนาคาร ยอดคงเหลือต้องตรงกับสมุดเงินฝากธนาคารหรือรายงานเคลื่อนไหวของบัญชีธนาคาร (Statement) หากยอดเงินไม่ตรงกัน ต้องจัดทำงบกระทบยอดเงินฝากธนาคารพิสูจน์ยอดให้ตรงกันได้

(4.3)บัญชีลูกหนี้เงินยืม ยอดคงเหลือตามบัญชีจะต้องตรงกับทะเบียนลูกหนี้เงินยืม และสัญญาการยืมเงินที่ยังไม่ได้ส่งใช้เงินยืม

(4.4) บัญชีเงินรับฝาก ยอดคงเหลือตามบัญชีจะต้องตรงกับทะเบียนคุมเงินรับฝาก ยกเว้นบัญชีเงินรับฝากอื่น ๆ แต่ละประเภท ให้ตรวจสอบคู่กับทะเบียนคุมในมือ

(4.5) สมุดเงินสดรับ สมุดเงินสดจ่าย และทะเบียนเงินรายรับ เมื่อทำการกระทบยอดจะต้องตรงกับเงินสดและเงินฝากธนาคาร

โดยเมื่อปฏิบัติตาม (1) - (4) แล้ว ให้หัวหน้าหน่วยงานคลังเสนอคำขอยกเลิกการจัดทำบัญชีด้วยมือตามสิ่งที่ส่งมาด้วย 2ให้ผู้บริหารท้องถิ่นให้ความเห็นชอบ และแจ้งยกเลิกการจัดทำบัญชีด้วยมือ ให้สำนักงานส่งเสริมการปกครองท้องถิ่นจังหวัด และสำนักงานการตรวจเงินแผ่นดินเพื่อทราบ

1.2 ตั้งแต่ปีงบประมาณ พ.ศ. 2563ให้องค์กรปกครองส่วนท้องถิ่นที่เหลือทุกแห่งยกเลิกการจัดทำบัญชีด้วยมือ โดยภายในปีงบประมาณ พ.ศ. 2562 ให้ดำเนินการ ดังนี้

(1) ให้ใช้เอกสารจากระบบบัญชีคอมพิวเตอร์ขององค์กรปกครองส่วนท้องถิ่น (e-LAAS)ในการรับเงินและเบิกจ่ายเงินขององค์กรปกครองส่วนท้องถิ่นเท่านั้นได้แก่ ใบเสร็จรับเงินหรือหลักฐานการรับเงิน ใบนำส่งเงิน ใบสำคัญสรุปใบนำส่งเงิน ฎีกา และรายงานการจัดทำเช็ค/ใบถอน

(2) เมื่อดำเนินการครบถ้วน ถูกต้อง ตาม (1) แล้ว ให้ตรวจสอบความถูกต้องของข้อมูลทางการบัญชี และรายงานการเงินกับเอกสารหลักฐานที่เกี่ยวข้องของบัญชี ทะเบียน และสมุดบัญชี ตามแนวทางในข้อ 1.1(4)

(3) เมื่อดำเนินการตาม (1) และ (2) แล้ว ให้หัวหน้าหน่วยงานคลังเสนอคำขอยกเลิกการจัดทำบัญชีด้วยมือตามสิ่งที่ส่งมาด้วย 2 ให้ผู้บริหารท้องถิ่นให้ความเห็นชอบและยกเลิกการจัดทำบัญชีด้วยมือตั้งแต่วันที่ 1 ตุลาคม 2562 เป็นต้นไปและแจ้งให้สำนักงานส่งเสริมการปกครองท้องถิ่นจังหวัด และสำนักงานการตรวจเงินแผ่นดินเพื่อทราบ

2. การดำเนินการของสำนักงานส่งเสริมการปกครองท้องถิ่นจังหวัด

2.1 ให้จัดประชุมชี้แจงทำความเข้าใจกับผู้บริหารท้องถิ่น และเจ้าหน้าที่ที่เกี่ยวข้องขององค์กรปกครองส่วนท้องถิ่นทุกแห่ง โดยอธิบายถึงแนวทางในการยกเลิกการจัดทำบัญชีด้วยมือ และสร้างความรู้ความเข้าใจถึงความสำคัญของการจัดทำบัญชีและรายงานการเงินให้เป็นไปตามมาตรฐานการบัญชีภาครัฐและนโยบายการบัญชีภาครัฐ เพื่อเป็นการเตรียมความพร้อมในการรายงานสถานะการเงิน สำหรับการขอตั้งงบประมาณรายจ่าย เพื่อสนับสนุนองค์กรปกครองส่วนท้องถิ่นเป็นเงินอุดหนุนสำหรับการดำเนินการโดยทั่วไปหรือสำหรับการดำเนินการในเรื่องใดเรื่องหนึ่งเป็นการเฉพาะจากสำนักงบประมาณ

/2.2 การติดตาม...

- 3 -

2.2 การติดตาม และเร่งรัดองค์กรปกครองส่วนท้องถิ่น

(1)ติดตามและเร่งรัดองค์กรปกครองส่วนท้องถิ่น ตามบัญชีรายชื่อองค์กรปกครองส่วนท้องถิ่นที่ดำเนินการในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) อย่างต่อเนื่องมาแล้ว 2 ปีงบประมาณ ตามสิ่งที่ส่งมาด้วย 1และให้คำแนะนำในการตรวจสอบความถูกต้องของข้อมูลทางการบัญชี และรายงานการเงินกับเอกสารหลักฐานที่เกี่ยวข้องของบัญชี ทะเบียน และสมุดบัญชี เพื่อให้องค์กรปกครองส่วนท้องถิ่นดำเนินการยกเลิกการจัดทำบัญชีด้วยมือได้

(2)ติดตามและเร่งรัดองค์กรปกครองส่วนท้องถิ่น ตามบัญชีรายชื่อองค์กรปกครองส่วนท้องถิ่นที่ไม่ได้ดำเนินการในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) อย่างต่อเนื่อง 2 ปีงบประมาณ ตามสิ่งที่ส่งมาด้วย 1 ให้ดำเนินการในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) ถูกต้อง ครบถ้วนภายในปีงบประมาณ พ.ศ. 2562

2.3 การรายงานผลการยกเลิกการจัดทำบัญชีด้วยมือขององค์กรปกครองส่วนท้องถิ่น

(1) รายงานการยกเลิกการจัดทำบัญชีด้วยมือขององค์กรปกครองส่วนท้องถิ่น ตามสิ่งที่ส่งมาด้วย 3 ให้กรมส่งเสริมการปกครองท้องถิ่นทราบภายในวันสิ้นเดือนของทุกเดือน จนกว่าองค์กรปกครองส่วนท้องถิ่นจะยกเลิกการจัดทำบัญชีด้วยมือครบทุกแห่ง

(2) กรณีองค์กรปกครองส่วนท้องถิ่นไม่สามารถปฏิบัติตามข้อ 1ได้ ให้สำรวจปัญหาและอุปสรรค และรายงานให้กรมส่งเสริมการปกครองท้องถิ่นทราบ ทุกสิ้นไตรมาส ตามสิ่งที่ส่งมาด้วย 4จนกว่าองค์กรปกครองส่วนท้องถิ่นจะยกเลิกการจัดทำบัญชีด้วยมือครบทุกแห่ง

จึงเรียนมาเพื่อทราบและแจ้งองค์กรปกครองส่วนท้องถิ่นทราบและถือปฏิบัติต่อไป

ขอแสดงความนับถือ

ปลัดกระทรวงมหาดไทย

กรมส่งเสริมการปกครองท้องถิ่น

สำนักบริหารการคลังท้องถิ่น

**แบบคำขอยกเลิกการจัดทำบัญชีด้วยมือ**

วันที่........เดือน...........................พ.ศ. .........

เรียน นายกองค์กรปกครองส่วนท้องถิ่น………………………..

ด้วยระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น (ฉบับที่ 3) พ.ศ. 2558 กำหนดให้องค์กรปกครองส่วนท้องถิ่นจัดทำบัญชีในระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) และอบจ./เทศบาล/อบต. ……………………………. ได้ดำเนินการตามที่ระเบียบกำหนดครบถ้วน เป็นปัจจุบันแล้วจึงขอรายงานผลการดำเนินการประกอบการยกเลิกการจัดทำบัญชีด้วยมือดังนี้

|  |  |  |  |
| --- | --- | --- | --- |
| **ลำดับที่** | **รายการ** | **ผลการดำเนินการ** | **หมายเหตุ** |
| 1 | มีการใช้ใบเสร็จรับเงินหรือหลักฐานการรับเงิน ใบนำส่งเงิน และใบสำคัญสรุปใบนำส่งเงินจากระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) |  |  |
| 2 | มีการใช้เอกสารในการจัดทำฎีกา และรายงานการจัดทำเช็ค/ใบถอนจากระบบบัญชีคอมพิวเตอร์ขององค์กรปกครองส่วนท้องถิ่น (e-LAAS) |  |  |
| 3 | บัญชีเงินสด ยอดคงเหลือตามบัญชีตรงกับเงินสดในมือ และรายงานสถานะการเงินประจำวัน |  |  |
| 4 | บัญชีเงินฝากธนาคาร ยอดคงเหลือตรงกับสมุดเงินฝากธนาคารหรือรายงานเคลื่อนไหวของบัญชีธนาคาร (Statement) และสามารถจัดทำงบกระทบยอดเงินฝากธนาคารพิสูจน์ยอดได้ |  |  |
| 5 | บัญชีลูกหนี้เงินยืม ยอดคงเหลือตามบัญชีตรงกับทะเบียนลูกหนี้เงินยืม และสัญญาการยืมเงินที่ยังไม่ได้ส่งใช้เงินยืม |  |  |
| 6 | บัญชีเงินรับฝาก ยอดคงเหลือตามบัญชีตรงกับทะเบียนคุมเงินรับฝากและบัญชีเงินรับฝากอื่น ๆ แต่ละประเภทตรงกับทะเบียนคุมในมือ |  |  |

- 2 -

|  |  |  |  |
| --- | --- | --- | --- |
| **ลำดับที่** | **รายการ** | **ผลการดำเนินการ** | **หมายเหตุ** |
| 7 | สมุดเงินสดรับ สมุดเงินสดจ่ายและทะเบียนเงินรายรับ ได้ทำการกระทบยอดแล้วตรงกับเงินสดและเงินฝากธนาคาร |  |  |

ข้าพเจ้าขอรับรองว่า ข้อมูลผลการดำเนินการเป็นความจริงทุกประการและเป็นไปตามหนังสือสั่งการของกระทรวงมหาดไทยจึงเห็นควรยกเลิกการจัดทำบัญชีด้วยมือ ตั้งแต่บัดนี้เป็นต้นไป

(ลงชื่อ).........................................................หัวหน้าหน่วยงานคลัง

(......................................................)

ความเห็น.............................................................................................................................................................................

.............................................................................................................................................................................................

(ลงชื่อ)........................................................ปลัดองค์กรปกครองส่วนท้องถิ่น

(........................................................)

วันที่……………………………………

เห็นชอบ

ไม่เห็นชอบ เนื่องจาก .........................................................................................................................................

.............................................................................................................................................................................................

.............................................................................................................................................................................................

(ลงชื่อ)........................................................นายกองค์กรปกครองส่วนท้องถิ่น

(........................................................)

วันที่……………………………………

**แบบสำรวจปัญหา/อุปสรรค ในการจัดทำบัญชี**

**ด้วยระบบบัญชีคอมพิวเตอร์ขององค์กรปกครองส่วนท้องถิ่น(e-LAAS)**

**จังหวัด........................................**

**ประจำเดือน......................ถึงเดือน.............................**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ อปท.** | **อำเภอ** | **ปัญหา/อุปสรรค** | **ลักษณะของปัญหาที่เกิดขึ้น**  **(ระบุ)** | **วิธีการแก้ไขปัญหาเบื้องต้น** | **หมายเหตุ** |
| 1 | อบจ./เทศบาล/อบต. |  | **- ด้านบุคคล**  □อัตรากำลังกองคลังไม่เพียงพอ  □วุฒิการศึกษาไม่ตรงกับงาน  □ ขาดความรู้ความเข้าใจ ในระบบ  □อื่น ๆ .............................  **- ด้านการปฏิบัติงาน**  □ สำนัก/กอง ไม่วางฎีกาจากระบบ  □กองคลังไม่ใช้ใบเสร็จรับเงินจากระบบในการรับเงิน  □ อื่น ๆ .............................  **- ด้านระบบอินเทอร์เน็ต**  □ไม่มีสัญญาณอินเทอร์เน็ต  □อื่น ๆ .............................  **- ด้านคอมพิวเตอร์ในการรองรับการปฏิบัติงาน**  □คอมพิวเตอร์ไม่เพียงพอ  □คุณลักษณะของคอมพิวเตอร์ไม่เพียงพอต่อการใช้งานระบบ  □อื่น ๆ .............................  **- ด้านการตรวจสอบรับรองบัญชี**  □สตง. ไม่ตรวจสอบการทำงานในระบบ  **- ด้านอื่น ๆ**  .................................................. |  |  |  |

(ลงชื่อ).........................................................ผอ./หัวหน้ากลุ่มการเงิน บัญชี และการตรวจสอบ

(...................................................)

(ลงชื่อ)...............................................ท้องถิ่นจังหวัด

(...................................................)

**แบบรายงานการยกเลิกการจัดทำบัญชีด้วยมือขององค์กรปกครองส่วนท้องถิ่น**

**จังหวัด............................**

**ประจำเดือน...............................**

|  |  |  |  |  |  |  |
| --- | --- | --- | --- | --- | --- | --- |
| **ลำดับที่** | **ชื่อ อปท.** | **อำเภอ** | **ยกเลิกการจัดทำบัญชีด้วยมือแล้ว** | **ยังไม่ยกเลิกการจัดทำบัญชีด้วยมือ** | **วันที่ยกเลิกการจัดทำบัญชี ด้วยมือ** | **หมายเหตุ** |
|  |  |  |  |  |  |  |

(ลงชื่อ).........................................................ผอ./หัวหน้ากลุ่มการเงิน บัญชี และการตรวจสอบ

(...................................................)

(ลงชื่อ)...............................................ท้องถิ่นจังหวัด

(...................................................)